Ordinaziun executiva tar la lescha federala da narcotics    504.300   Ordinaziun executiva tar la lescha federala da narcotics  dals 30-09-1980 (versiun dals 01-01-2013)  relaschada dal cussegl grond ils 30 da settember 19801)  1. Cumpetenza  Art.  1 Regenza 1 La regenza surveglia l'execuziun da la lescha federala da narcotics (LN)2). 2 Ella designescha ils posts cumpetents per il scleriment e per la cussegliaziun, per il   tractament sco er per l'assistenza e la reintegraziun da persunas ch'èn dependentas da   narcotics. 3 Per tractar, assister e reintegrar persunas ch'èn dependentas da narcotics ston sche  pussaivel vegnir tschertgadas soluziuns surregiunalas. La regenza po surdar tschertas  incumbensas  e  cumpetenzas  er  ad  organisaziuns  privatas  (art. 15a  LN)  u  a  cumissiuns privatas.  Art.  2 Departament da giustia, segirezza e sanadad 1 Premess  ch'i  n'èn  betg  vegnids  designads  auters  posts  u  autras  autoritads,   exequescha  il  departament  da  giustia,  segirezza  e  sanadad  la  lescha  federala 3) e  relascha las disposiziuns previsas per quai. 2 El  surveglia  ils  uffizis  ed  ils  posts  da  tractament  e  da  provediment  permess  (art. 34 al. 1 lit. e LN). 3 Il  departament  da  giustia,  segirezza  e  sanadad  è  spezialmain  cumpetent  per  conceder e per retrair: a) la permissiun da commerzi e da producziun (art. 4 LN); b) l'autorisaziun per cumprar e per vender narcotics (art. 9 al. 2 lit. a ed art. 12   LN); c) la permissiun per cumprar,  depositar ed utilisar narcotics en ospitals ed en   instituziuns (art. 9 al. 5 ed art. 14 LN);  1) M dals 23 da zercladur 1980, 112; PCG 1980/81, 228 2) CS 812.121 3) CS 812.121  * tabellas da las modificaziuns a la fin dal relasch   1   http://db.clex.ch/link/Bund/812.121/rm http://db.clex.ch/link/Bund/812.121/rm   504.300    d) la  permissiun  per  tractar  cun  narcotics  persunas  ch'èn  dependentas  da  narcotics (art. 15a al. 5 LN);  4 Il departament da giustia, segirezza e sanadad è ultra da quai cumpetent per: a) bloccar la retratga da narcotics (art. 15a al. 4 LN); b) survegliar  il  transferiment  u  la  destrucziun  da  narcotics  scumandads   (art. 8 al. 4 LN); c) controllar ils narcotics (art. 16–18 LN); d) ordinar in'utilisaziun, in deposit u ina destrucziun da narcotics (art. 33 LN); e) ordinar in tractament ambulant posteriur u ina controlla posteriura da persunas   ch'èn dependentas da narcotics (art. 15a al. 2 LN).  Art.  3 Medi chantunal 1 Il  medi  chantunal prenda en consegna las annunzias da cas d'abus  da narcotics  (art. 15 al. 1 LN1)) e cusseglia il departament da giustia, segirezza e sanadad en cas  da l'ordinaziun da mesiras.  Art.  4 * Organs d'inquisiziun 1 La cumpetenza per confiscar,  per sequestrar e per depositar narcotics en il rom  d'ina persecuziun penala sa drizza tenor las disposiziuns dal cudesch da procedura  penala2) e da la legislaziun introductiva chantunala.  2. Permissiun e controlla  Art.  5 Liberaziun da l'obligaziun da dumandar ina permissiun 1 Las medias  ed ils medis,  las veterinarias  ed ils veterinaris,  las apotecras  ed ils  apotechers sco er las manadras ed ils manaders responsabels d'apotecas publicas u  d'apotecas d'ospital ch'èn admess en il chantun Grischun per pratitgar libramain lur  professiun na basegnan nagina permissiun chantunala per retrair, depositar, utilisar u  consegnar narcotics. 2 La polizia chantunala è autorisada da depositar narcotics en pitschnas quantitads  per intents da scolaziun.  Art.  6 Formulars da recept 1 Per tut ils recepts da narcotics ston vegnir duvrads ils blocs da recepts da narcotics  spezials che pon vegnir retratgs tar il departament da giustia, segirezza e sanadad. 2 La  perdita  u  l'engol  da  formulars  da  recept  ston  vegnir  communitgads  immediatamain al departament da giustia, segirezza e sanadad inditgond il numer  dal recept.  1) CS 812.121 2) CS 312.0  2    http://db.clex.ch/link/Bund/312.0/rm http://db.clex.ch/link/Bund/812.121/rm    504.300   3 Recepts da narcotics ston vegnir tegnids en salv 10 onns.  Art.  7 Tractar cun narcotics persunas dependentas da narcotics 1 Per ordinar, consegnar e dar narcotics per tractar persunas ch'èn dependentas da   narcotics  èn mo autorisads las  medias  ed ils  medis  ch'il  departament  da giustia,   segirezza e sanadad ha autorisà en general u en il cas singul. Il cumenzament, il tip e  la  fin  dal  tractament  sco  er  il  num  da  mintga  pazienta  u  pazient  ston  vegnir  communitgads al departament da giustia, segirezza e sanadad. 2 Il  departament  da  giustia,  segirezza  e  sanadad  maina  ina  glista  davart  las  permissiuns concedidas e davart  ils  rapports fatgs  tenor l'alinea 1.  La media  u il  medi chantunal ha il dretg da dar infurmaziuns da quai ad autras medias u ad auters  medis, uschenavant che motivs medicinals pretendan quai. 3 En cas d'urgenza pon las medias u ils medis ordinar, consegnar u dar narcotics a   persunas ch'èn dependentas da narcotics. La pazienta u il pazient sto vegnir assegnà  immediatamain  ad ina media  u ad in  medi  che ha ina permissiun  en il  senn da  l'alinea 1.  Art.  8 * Alloschar u retegnair persunas dependentas da narcotics 1 La  cumpetenza  e  la  procedura  per  alloschar  u  per  retegnair  persunas  ch'èn   dependentas  da  narcotics  en  il  senn  da  l'artitgel 15b  LN  sa  drizza  tenor  las  disposiziuns respectivas dal cudesch civil svizzer e da la lescha introductiva tar il  cudesch civil svizzer davart la collocaziun per motivs d'assistenza.  Art.  9 Quittanzas da furniziun 1 Las apotecras ed ils apotechers fan per mintga furniziun da narcotics a medias ed a  medis, a dentistas ed a dentists, a veterinarias ed a veterinaris sco er ad ospitals trais   quittanzas  da  furniziun.  In  exemplar  sto  vegnir  surdà  a  la  retschavidra  u  al   retschavider;  ils  dus  auters  ston  vegnir  tramess  a  l'uffizi  federal  da  sanitad  mintgamai sin il emprim di d'in mais.  Art.  10 Controlla dal deposit 1 Las  medias  ed  ils  medis,  las  dentistas  ed  ils  dentists,  las  veterinarias  ed  ils   veterinaris che dispenseschan sezs, ils manaders responsabels d'apotecas publicas ed  ils manaders responsabels d'apotecas privatas d'ospitals, da clinicas, da sanatoris e  da  chasas  da  tgira  ston  far  permanentamain  ina  controlla  dal  deposit  da  tut  ils   narcotics. L'effectiv da narcotics registrà il 1. da fanadur da mintga onn sto vegnir   communitgà sin in formular spezial al departament da giustia, segirezza e sanadad  entaifer in mais.   3     504.300    Art.  11 Organs da controlla 1 Il  departament  da  giustia,  segirezza  e  sanadad  designescha  ils  organs  ch'èn  autorisads da far las controllas en il senn dals artitgels  16–18 LN1) ed als dat las  instrucziuns necessarias.  3. Taxas, chastis *  Art.  12 Taxas 1 Per la permissiun, per disposiziuns spezialas e per controllas ston vegnir incassadas  taxas  tenor  l'ordinaziun  davart  las  taxas  dal  departament  da  giustia,  segirezza  e  sanadad.2)  Art.  13 * Disposiziuns penalas 1 Surpassaments dals artitgels 6, 7, 9 e 10 vegnan chastiads da l'uffizi cun multa. La  procedura  sa  drizza  tenor  las  disposiziuns  davart  la  procedura  penala  davant   autoritads administrativas. 2 La cumpetenza e la procedura en cas da cuntravenziuns cunter la LN 3) u cunter  l'ordinaziun  executiva  dal  cussegl  federal4) sa  drizzan  tenor  las  disposiziuns  dal  cudesch da procedura penala5) e da la lescha introductiva chantunala6).  Art.  14 * …  1) CS 812.121 2) DG 500.100 3) CS 812.121 4) CS 812.121.1 5) CS 312.0 6) DG 350.100  4    http://www.gr-lex.gr.ch/data/350.100/rm http://db.clex.ch/link/Bund/312.0/rm http://db.clex.ch/link/Bund/812.121.1/rm http://db.clex.ch/link/Bund/812.121/rm http://www.gr-lex.gr.ch/data/500.100/rm http://db.clex.ch/link/Bund/812.121/rm    504.300   4. Disposiziuns finalas  Art.  15 Permissiuns existentas 1 Las permissiuns ch'èn avant maun il termin da l'entrada en vigur da questa lescha   pon vegnir renovadas ed adattadas a la LN.1)  Art.  16 Entrada en vigur, aboliziun d'ordinaziuns vertentas 1 Questa  ordinaziun  executiva  vegn  messa  en  vigur2) da  la  regenza  suenter  l'approvaziun  dal  cussegl  federal.3) Per  quest  termin  vegn  abolida  l'ordinaziun  executiva dal cussegl grond davart la LN dals 24 da november 1952.4)  1) CS 812.121 2) messa en vigur cun CR dals 29 da december 1980 per il 1. da favrer 1981 3) approvada dal cussegl federal ils 27 da november 1980 4) vDG 862   5   http://db.clex.ch/link/Bund/812.121/rm   504.300    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 30-09-1980 01-02-1981 relasch emprima versiun - 31-08-2006 01-01-2007 Titel 3. midada 2006, 5017 31-08-2006 01-01-2007 Art. 14 aboliziun 2006, 5017 16-06-2010 01-01-2011 Art. 4 revisiun totala 2010, 4805 16-06-2010 01-01-2011 Art. 13 revisiun totala 2010, 4805 11-12-2012 01-01-2013 Art. 8 revisiun totala -  6       504.300   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 30-09-1980 01-02-1981 emprima versiun - Art. 4 16-06-2010 01-01-2011 revisiun totala 2010, 4805 Art. 8 11-12-2012 01-01-2013 revisiun totala - Titel 3. 31-08-2006 01-01-2007 midada 2006, 5017 Art. 13 16-06-2010 01-01-2011 revisiun totala 2010, 4805 Art. 14 31-08-2006 01-01-2007 aboliziun 2006, 5017   7    	1. Cumpetenza 	Art. 1 Regenza 	Art. 2 Departament da giustia, segirezza e sanadad 	Art. 3 Medi chantunal 	Art. 4 * Organs d'inquisiziun  	2. Permissiun e controlla 	Art. 5 Liberaziun da l'obligaziun da dumandar ina permissiun 	Art. 6 Formulars da recept 	Art. 7 Tractar cun narcotics persunas dependentas da narcotics 	Art. 8 * Alloschar u retegnair persunas dependentas da narcotics 	Art. 9 Quittanzas da furniziun 	Art. 10 Controlla dal deposit 	Art. 11 Organs da controlla  	3. Taxas, chastis * 	Art. 12 Taxas 	Art. 13 * Disposiziuns penalas 	Art. 14 * …  	4. Disposiziuns finalas 	Art. 15 Permissiuns existentas 	Art. 16 Entrada en vigur, aboliziun d'ordinaziuns vertentas   		2018-06-06T04:43:53+0200 	"7001 Chur" 	"Gesetzessammlung Kanton Graubünden"